
PROOEMIUM. 


In  eligendo  objecto  necessarium  mihi  fuerat,  ut 
elaborem  materiam,  cujus  mihi  in  clinico  medico 
practico  observandi  occasio  erat,  non  ut  aliquid  novi 

/ 

invenire,  sed  potius  aliquid  saltem  ex  mea  observa* 
tione  proficui  proferre  putem*  In  elaborando  theinate 
consului  J.  N.  Raimann,  D.  A.  G.  Richier,J.  P.  Frank. 

'  T  »  t.  :  ■  (  ... 


DENOMINATIO  ET  DEFINITIO  MORBI. 

Scorbutus  (germanice  Scharbock,  Scorbut)  ea 
est  cachexia,  quae  debilitate  totius  corporis,  sen¬ 
su  lassitudinis  praecipue  post  somnum,  genuum 
rigiditate,  motus  segnitie,  dispnoea  animo  dejec¬ 
to,  tristitia,  colore  pallido  et  tumescentia  faciei, 
gingivis  laxis,  fungosis,  coeruleis,  sordidis  pru¬ 
rientibus,  minimo  adtactu  sanguinem  stillantibus 
dentium  vacillatione ,  cute  squallida  et  sicca  cum 
maculis  lividis;  urinae  profunde  rubra  et  rubra  in 
putredinem  subito  ruentes}  proclivitate  in  haemor- 
rhagias  tum  internas  quam  externas  et  ulceribus 
praesertim  in  pedibus,  insignitur* 

ORIGO. 

r 

De  modo  originis  et  antiquitate  hujus  morbi 
multum  disputatur  Vcrosimilc  est,  scorbutum  jam 
antiquissimis  temporibus  exstitisse,  sed  sub  alio 
nomine;  nam  symptomata,  quae  Hippocrates  de 
lienibus  inagnis  etiam  scorbuto  convenientia  ,  sic 
venter  inflatur,  turget;  color  faciei  pallidus,  ni¬ 
grescens;  gingivae  male  olent;  ulceres  in  cruribus. 

.  i , 

Congruunt  etiam,  quae,  de  ilio  agens  dicit: 

;  i  i  *  * 

gingivae  male  olent,  a  dentibus  abscindunt,  e  nari¬ 
bus  sanguis  fluit,  ulcera  nigra  ad  crura. 

Certe  scorbutus  omni  tempore  homines  inva¬ 
sit,  quia  causae,  quae  hunc  morbum  producunt, 
jam  hic  jam  alibi  adfuerunt.  —  Longioribus  itineri¬ 
bus  secuto  decimo  tertio  frequenter  mari  suscep¬ 
tis  etiam  scorbutus  tamquam  morbus  navigantium 

in  Europa  observatus  fuerat. 

*  *  '  ■  ' 

Secuto  tandem  XVI«  ubique  fuit  notus  et  a  plu¬ 
ribus  descriptus  et  non  pauoos  adduxit,  ut  fieri  so¬ 
let,  errores,  sic  e.  g.  arthritis,  rheumatismus,  exan¬ 
themata  chronica  discrasiae  scorbuticae  adseribe- 
bantur. 

Serius  ab  his  erroribus  recedebatur,  quod  di¬ 
versorum  medicorum  plura  egregia  scripta  praeci¬ 
pue  anglicorum  ut  Lind,  Milniann  -  Plane  demon, 
strant,  quae  jam  clariorem  de  scorbuto  concep¬ 
tum  praebent. 

..DIVISIO. 

•  •  ~  i 

Scorbutus  juxta  auctores  nonnullo  dividitur  in 
terrestrem  et  maritimum.  Sed  haec  divisio  nullius 
est  valoris,  nam  in  utroque  occurrunt  eadem  symto- 
mata  ,  eaedem  agunt  causae,  eadem  sunt  remedia, 
quae  sanant. 

}  ■  .  ■  ■  ,  ,  ,  .  > 

Alii  contagiosum  et  non  contagiosum  —  hae- 

reditarium  et  acquisitum  distinguunt.  —  Experientia 
vero  docet,  scorbutum  hucusque  omni  indole  con¬ 
tagioso  carere  nec  unquam  haereditate  fuisse  pro¬ 
pagatum.  Idem  valet  de  divisione  in  calidum  et 
frigidum,  in  acidum  et  alcalinum,  acido  -  austerum 
et  rancidum. 

Majoris  momenti  est  divisio  secundum  cel. 
Frank  cl  quidem: 

j  . »  -i 

1.  Secundum  causas: 

a),  in  scorbutum  ex  debilitate  indirecte,  qualis 
«  , 
est  scorbutus  ex  abusu  inercuriaiium  et 

spirituosorum. 

b>  ex  debilitatae  directe  natum. 

2.  Secundum  dominium  : 

a)  in  endemicum  ut  in  regionibus  paludosis. 

b)  in  epidemicum,  qualis  circa  annum 

in  America  septenitrionali ,  Parisiis  et  in 
Brabantia  apud  Batavos  observatus  fuerat. 

c)  in  sporadicum,  qui  singulum  mortalium 
adgreditur. 

DESCRIPTIO  MORBI. 


Scorbutus  tria  observare  solet  stadia  totidem 

etiam  gradus  morbi  increscentis  repraesentantia. 

■ 

Stadium  primum.  Scorbutus  ab  initio  lente 
accedit,  quare  etiam  symtomata  prima  difficile,  serius 
facile  cognoscenda  sunt*  Initio  adparent  insolita 
lassitudo,  segnities  motuum  muscularium;  gravi- 
tas  et  stupor  extremitatum  inferiarum,  rigitas  ge¬ 
nuum,  animi  dejectio.  Mox  aeger  adeo  delassatum 

se  sentit,  ut  vix  procedere  possit.  Accedit  debilitas 

»  * 

visus,  facies  pallida,  livida,  inflata  cum  annulis 
coeruleo  -  viridibus  circa  oculos. 

i  V  '*•  **  t  i  ■ *  t  i 

Mox  oritur  foetor  ex  ore,  gingivae  pruriunt , 
rubent;  laxae,  fungosae,  squalore  abductae  sunt,  et 
sanguinem  facillime  fundunt ;  sapor  ingratus,  anor- 
rexia,  appetitus  in  acida;  respiratio  difficilis,  an¬ 
helosa  et  fere  deficiens,  post  exiguum  corporis  mo- 
✓  tum  institutum.  Cutis  squallida,  sicca  et  nitens. 

Adparent  tandem  maculae  fuscae,  nigrae,  flavae, 
croceae  magnitudinis  diversae  et  quidem  initio  in  ex¬ 
tremitatibus  inferioribus  praecipue  in  suris,  quae  sae¬ 
pe  confluunt  et  non  raro  vibices  formant,  serius  mar¬ 
gine  nigro  cinguntur  ;  faciem  fere  nunquam  corri¬ 
piunt  et  simul  oedema  pedum  se  manifestat;  pulsus 
est  tardus  et  debilis;  urinae  sunt  turbidae,  fuscae  in 
putredinem  prona.  Sanguis  evacuatus  nigrescit,  et 
magnam  quantitatem  seri  tenet,  et  placentam  insi* 
mul  mollem  format  mox  putrescentem. 


-  9 

Stadium  secundum.  In  hoc  stadio  symto- 
mata  supra  nominata  augentur  et  post  aliquot  hebdo¬ 
madas  associuntur:  Peculiaris  musculorum  durities, 
articulorum  rigiditas,  praeprimis  genuum,  quae 
nonnumquam  tumoris  albi  instar  intumescunt;  por¬ 
ro  dolores  lancinantes,  pungentes,  rheumatismum 
aemullantes  in  artubus  et  ossibus.  Gingiva  a  denti¬ 
bus  recedit,  qui  vacillant,  nigrescunt  et  excedunt; 
saepe  saepius  caries  ossium  maxillarium  insequi¬ 
tur.  In  abdomine  dolores  colici  cum  umbilico  ad- 
tracto  et  ano  sursum  levato  oriuntur;  alvus  maxi¬ 
mam  partem  obstipata  est.  Vires  magis  magisque  ca¬ 
dunt;  aeger  vix  se  movere  valet  et  sub  levissimo 
motu,  lypothimia  corripitur;  imo  etiam  paralyses 
extremitatum  accedunt.  Pulsus  debilis,  parvu§, 
mollis  et  tardus  tangitur.  Associuntur  porro  hae¬ 
morrhagiae  ex  gingiva  et  reliquo  oris  cavo,  e  nari¬ 
bus  et  pulmonibus  sub  tussi  et  dispnoea,  e  ventri¬ 
culo  sub  intensa  emesi,  ex  ano  sub  diarrhoea  san¬ 
guinolenta  et  ex  organis  uropoeticis;  sanguis  ipse 
ejectus  niger  et  solutus  prospicitur;  non  raro  ad- 
parent  vulnera  in  diversis  corporis  partibus  praeci¬ 
pue  in  suris  et  femoribus  et  ossium  fracturae. 

Ulcera  ipsapropriam  habent  indolem  etquidem 
fundo  laxo,  plano  et  fungoso  insignuntur. 

Oriuntur  excrescentiae,  quae  cinguntur  margi¬ 
ne  tumente,  fungoso,  coeruleo  aut  fusco,  ex  quo  et 
tote  ulcere  sub  levissimo  attactu  profluit  sanguis 
non  coagulandus  et  solutus;  plagae  ulceribus  vici¬ 
nae  sunt  lividae  et  oedematosae. 

Stadium  tertium.  Morbus  hocce  in  stadio 
summum  adquirit  gradum.  Debilitas  in  p^ralysim 
non  raro  transit;  accedunt  lypothimia,  convul¬ 
siones,  dispnoea,  haemorrhagiae  profusae  et  ex¬ 
haurientes  cx  diversis  organis,  foetor  intollerabi- 
lis,  frigus  extremitatum,  cutis  nigricans ,,  icterus, 
hydrops,  febris  putrida  et  singulae  corporis  partes 
gangrena  corripiuntur. 

DURATIO  ET  DETERMINATIO. 

Duratio  hujus  morbi  diversa  est,  modo  ad  ali¬ 
quot  septimanas  modo  ad  menses  se  extendit,  quod 
partim  a  vehementia  et  duratione  morbi ,  partim 
ab  influxu  causarum,  quae  difficulter  aut  minime 
sunt  amovendae,  dependet,  quare  scorbutus  mariti¬ 
mus  intra  paucos  dies  non  raro  in  mortem  tiansit, 
cum  terrestris  lentius  decurrere  etminus  periculosus 
evadere  solet. 

*  »  *  ^  »  -i  Vi  *  * 

U ,  •  •  : 

Scorbutus  vel  in  sanitatem,  vel  in  alium  morbum 
cachecticum,  e.  g.  dolorem  chronicum  et  contrac» 
turam  artuum,  ankylosim  spuriam  et  hydropem 
transire  potest,  cum  ulceribus  et  profluviis  diver¬ 
sis  et  languore  virium  insignem  vel  etiam  morte 
determinatur,  et  quidem  per  solutionem  sanguinis 
et  exhaustionem  virium  vitalium. 

SECTIO  CADAVERUM. 

Sanguis  reperitur  putrida  et  nigricans  ;  in  ca- 
/  vis  majoribus  et  quidem  in  cavo  pectoris  ab  domi* 


nis  accumulatio  seri  viridescentis  et  corrodentis  ; 
diversae  plagae  corporis  gnngrenosae,  praecipue 
in  visceribus,  omnes. musculi,  etiam  cor  pallescentes, 
alia  organa  uti  pulmones  et  lien  subatra  et  soluta, 

ossa  emollita  et  fragilia  inveniuntur.  ' 

* 

J  f  r  -i  •  •  '  *  ,9  -  r  •  :  r  •  r  ‘  V  ,  ■  ■  ,  ^ 

■  '  •  -  a.  ■>  . .  ,  f- ..  t  \  1  i  i  : '»  . 

NATURA  MORBI. 


Pathologia  humoralis  contendit,  scorbutum  esse 
morbum,  qui  consistit  in  corruptione  humorum 
primitivorum  hinc  scorbutus  acidus,  alkalinus- 
austerus  et  rancidus  adsumebatur, 

Alii  essentiam  hujus  morbi  in  acrimoniis  alka* 
linis,  in  succo  ossium  corrupto,  alii  in  putredine 
sanguinis  quaesiverunt.  Sed  in  quantum  Pathologi 
humerales  errant  ex  eo  patet ,  quod  quilibet  morbus 
a  debilitate  ortus  etiam  sanguinis  solutionem  osten¬ 
dit,  quin  reliqua  symtomata  scorbuti  adsint.  Porro 
institutione  chemica  evictum  est,  sanguinem  scor¬ 
butici  vix  quacumque  ratione  evacuatum  nequaquam 
putridum  esse,  sed  tantum  extra  corpus  humanum 
et  aeri  atmosphaerico  expositus  statim  putrescentia 
corripitur. 

Pathologi  solidistae  naturam  hujus  morbi  po¬ 
nebant  in  debilitatem,  laxitatem  et  mollitiem  par¬ 
tium  solidarum,  quare  inde  remedia  antiscorbutica 
et  roborantia  efficacia  inveniuntur. 

Sed  humores  organismi  vivi  nec  solumlegibus 
chcmicis  nec  partes  solidae  rationibus  dynamicis 
subjectae  solum  sunt}  nam  humorea  gaudent  irri- 

tabilitate  dynamica,  et  partes  solidae  mutationes 
mixtionis  chemicae  quoque  experiuntur* 

Recentioribus  temporibus  clariorem  ideam 
medici  observationibus  suis  cum  maxima  diligentia 
institutis  sibi  comparavere,  et  in  suis  scriptis  in 
unoeodemque  consentiunt,  quod  natura  hujus  morbi 
in  abnormi  reproductione  per  processum  vitalem 
determinata  et  dependente  vitiata  vegetatione,  quae 
praecipue  in  systemate  venoso  adparet,  dependeat. 

VARIETATES. 

*  -*  '  '•*  *  •*  '  f  *  .  #  L  4*  i  4  c.  i  «  <f 

a)  Morbus  maculosus  haemorrhagicus  Werl- 
hofii  et 

b)  Cancer  aquaticus. 

Hi]  duo  morbi  a  nonnullis  pro  propriis  haben¬ 
tur  morbi,  sed  tantum  varietates  exhibent  scorbliti. 

Morbus  maculosus  haemorrhagicus  W.  jam  si¬ 
ne  prodromis,  jam  praecedentibus  per  aliquot  heb¬ 
domades  lassitudine,  anorrexia  ,  dejectione  virium 
corporis  et  mentis,  maculis  rubris  vel  coeruleis  sae¬ 
pius  subnigrae,  sed  sine  pruritu  aut  alio  inflamma¬ 
tionis  signo  adparet.  Accedunt  etiam  haemorrhagiae 
diversae  e  naribus,  ore,  pulmonibus,  rarius  e  re¬ 
nibus ,  vesica  urinaria,  utero,  meatu  auditorio  aut 
primis  viis;  debilitas,  sensus  oppressionis  pectoris, 
tensio  in  regione  abdominis  et  non  raro  tussis  in¬ 
signis. 

Duratio  hujus  morbi  varia  est,  maxima  ex  parte 
lente  decurrit.  Raro  sub  haemorrhagiis  sive  inter- 

nis ,  sive  externis,  exhaustione  virium  aut  alio  infe¬ 
lici  exitu  mors  insequitur. 

i 

Ex  his  dictis  patet,  morbum  maculosum  haemor¬ 
rhagicum  Werlhofii  fere  eundem  esse  morbum  cum 
scorbuto,  sed  hunc  tamen  magis  in  universali  de¬ 
bilitate  et  laxitate  omnium  partium  solidarum,  il¬ 
lum  vero  in  debilitate  et  laxitate  praesertim  cutis, 
vasorum  absorbentium  et  arteriosorum  consistere, 
putandum  est. 

Cancer  aquaticus,  qui  praesertim  in  infantibus 
reperitur,  antecedente  lassitudine,  inquietudine, 
appetitu  prostrato ,  obstipatione  alvi  et  levibus  mo¬ 
tibus  febrilibus  insignitur.  In  facie  bucarum  aut 
labiorum  interna  ,  in  gingivis,  palato,  lingua  et 
tonsillis  super  tumorem  oritur  macula  subrubra, 
pisi  magnitudine,  quae  dolorificuin  in  medio  punc¬ 
tum  album  continet;  margine  magis  rubescente  do¬ 
lor  increscit,  plaga  sub  puncto  solvitur,  crusta  for¬ 
matur,  quae  vel  decidit,  vel  morbo  increscente 
partes  vicinas  destruente  extenditur  et  majori  ad¬ 
huc  gradu  in  non  tantum  molies  sed  etiam  duras  par¬ 
tes  devastat,  increscit  debilitas,  difficultas  respira¬ 
tionis,  accedunt  cxcretiones  colliquativae  et  sub  ex¬ 
haustione  virium  mors  insequitur*  Exinde  patet, 
morbum  descriptum  esse  ulcus  scorbuticum  gan- 
grenosum  eo  magis,  quod  easdem  agnoscit  causas 
producentes. 

Causa  proxima  est  solutio  sanguinis  cum  im¬ 
minuta  hujus  vitalitate,  plasticitate  et  pronitate  in 
putrescentiam. 

Ad  causas  disponentes  aetas  provecta,  aetas 
vero  infantilis  illa  scorbuti  varietate  vexatur ,  quam 
cancerom  aquaticum  aapellamus  ,  constitutio  cor¬ 
poris  tenera,  debilis,  laxa,  spongiosa*  temperamen¬ 
tum  flegmaticum,  melancholicum,  tristitia,  animi pa- 
themata  deprimentia,  morbi  antecedentes  debilitan¬ 
tes  et  exhaurientes,  uti  haemorrhagiae,  tabes,  hy¬ 
drops,  icterus,  chlorosis,  infarctus  diversorum  or¬ 
ganorum  enumerari  merentur. 

J  .  y  *  .i  —  .  f  \ 

Inter  causas  excitantes  primum  locum  tenet: 

.  ..  .  .  .  •  T  * 

i.  Constitutio  aeris  atmospha-erici  vitiata  et 
quidem 

a)  Aer  perfrigidus,  unde  venit,  quod  hic  mor¬ 
bus  tam  frequenter  occurrit  apud  populos, 
septemtrionales  regiones  incolentes,  uti  sunt 
Grenlandi ,  Norvegae  ,  Britanni,  Russi  etc. 

b)  Aer  humidus.  Ubicumque  scorbutus  aut  epi¬ 
demicus  aut  endemicus  observatus  fuerat, 
aer  humidus  semper  tamquam  causa  excitans 
inventa  est.  Frequens  inde  reperitur  ad  lit- 
tora  maris,  in  regionibus  paludosis  et  hu- 
midis  uti  in  Anglia,  Batavia,  Aegypto  etc. 

Observatur  praecipue  eo  tempore  ubi  fre- 

quenfes  pluviae,  nebulae  et’  inundationes 
existunt. 

c)  Aer  maritimus.  Ex  eo  ,  quod  tam  frequen¬ 
ter  aere  maritimo  excitatur, nonnulli  putavere, 
aeri  huicce  aliquid  inesse  proprii,  quod 
sebrbutum  provocat,  sed  chemia  docet,  ae¬ 
rem  maritimum  iisdem  constare  principiis 
ac  terrestrem. 

d)  Aer  impurus  et  inclususf,  quod  fit,  si  he- 
terogeneis  gasibus  et  vaporibus  impregnatus 
est,  imminuto  oxygenio.  Hac  ratione  inveni¬ 
tur  aer  navalis,  carceralis,  aer  in  castris  et 

t 

urbibus  obsessis,  in  cubilibus  praeprimis 
subterraneis  magna  copia  hominum  inple- 
tis  ;  ubi  varii  processus  fermentationis  pera¬ 
guntur;  ubi  grassante  epidemia  ct  mortalita¬ 
te,  tempore  proelii,  si  cadavera  humo  non  tec¬ 
ta,  putrescunt. 

2.  Quantitas  et  qualitas  ciborum  et  potulento- 

•  v 

rum  vitiata. 

a)  Penuria  victus  magna  scorbufum  excitat  et 
maximam  partem  etiam  hoc  tempore  epide¬ 
micus  erat  ut  anno  1763  Neapoli,  anno  1771 
et  1772,  ubi  homines  de  radicibus  herba¬ 
rum  ,  corticibus  arborum  vivere  coque¬ 
bantur. 

b)  Victus  et  potus  corrupti,  caro  putrescens, 
pinguia,  rancida,  panis  non  fermentatus  et  ex 
farina  malae  indolis  paratus,  ut  farina  est  ex 

frumento  lolio  temulento  et  secale  cornuto  et 
similibus,  sanitati  adversa  immixto. 

c)  Cibi  parum  nutrientes  aut  difficulter  assi» 
milandi  uti  sunt:  Caro  caprina  et  porcina, 
pisces  ,  alimenta  pinguia  sale  marino  con¬ 
dita ,  caseus,  oleum,  lentes  et  frumentum 
turcicum  etc. 

d)  Defectus  vegetabilium ,  qui  a  nonnullis  pro 
sola  causa  habetur.  Sed  etiamsi  sub  usu  vege¬ 
tabilium  morbus  sanatur,  ex  eorum  tamen  de¬ 
fectu  non  semper  origo  scorbuti  repeti  potest; 
in  Lapplandia  enim ,  America  septemtrionali 
quotannis  vegetabilia  deficiunt,  scorbutus 
tamen  endemicus  non  reperitur ;  ex  alia  par¬ 
te  quaedam  Italiae  regionea  vegetabilibus  di¬ 
vites  ,  scorbutum  fovent. 

e)  Abusus  salium,  sed  absque  sufficienti  causa 
accusatur,  quia  inter  pauperes,  in  urbibus, 
ubi  cum  aliis  etiam  salis  defectus  aderat  scor¬ 
butus  grassabatur,  e  contra  inununes  man¬ 
serunt,  qui  usui  salis  copioso  adsueti  fuere* 

3.  Neglecta  corporis  cultura,  spurcities  corporis 

vestimentorum  et  domiciliii 

4.  Motus  corporis  deficiens,  quare  otiosi,  perlon¬ 

gius  temporis  lecto  adfixi  obsidione  inclusi 
et  incarcerati ,  scorbutici  facillime  fiunt. 

5.  Animi  pathemata  deprimentia.  Ex  qua  causa 

moeror,  timor,  tristitia  anxietas,  taedium 
nostalgia,  atrae  omnis  generis  curae,  gra¬ 
vissimis  adnumerantur  scorbuti  causis. 

k  , 

6*  Morbi  diversi  tum  febriles  tum ^febrilles ;  quia 
in  utroque  opus  sanquivicationis  ,  reproduc- 
tionis  se-  et  excretionis  plus  vel  minus  tur¬ 
bari  potest,  uti  in  febri  intermittente,  hae- 
morrhagiis,  scabie,  lepra  et  infarctu  diver¬ 
sorum  organorum. —  Experientia  docet,  in¬ 
ter  milites  illos  scorbuto  corripi ,  qui  jam 
saepe  saepius  ex  febri  intermittente  et  rece- 
divis  frequentibus  laboraverunt. 

Sunt,  qui  syphilitidim  pro  causa  sufficienti 
scorbuti  habere  volunt^sedsyphilitidem  perse 
solum  non  quam  potius  ejus  nimiram  dura- 
tionem ,  ex  inde  ortam  debilitatem  et  abu¬ 
sum  mercurialium  scorbutum  adducere  va¬ 
lere,  puta,  quod  etiam  juvantia  et  nocentia 
docent. 

•).  Abusus  remediorum.  Remedia  antiphlogistica 
longiori  tempore  adhibita,  solventia,  laxan¬ 
tia  salina,  narcotica,  opium,  aqua  Lauroce- 

rasi ,  acidum  borussicum  et  mercurialia  so- 

# 

iutionem  sanguinis,  laxitatem  et  debilitatem 
advehentia  scorbutum  facillime  adducere, 
valent. 

PROGNOJSIS. 


Scorbutus  sempersistit  niorbum  gravem. 

Foventibus  tamen  circumstantiis  et  sub  mede¬ 
la  congrua  est  sanabilis  non  tantum  in  stadio  primo 

2 


/ 

sed  etiam  in  reliquis  stadiis,  in  tertio  quidem’ sta¬ 
dio  maximam  partem  morte  terminatur. 

*  f  »  i  J,  *  • 

Scorbutici  in  navibus  brevi  tempore  sanantur, 
si  aere  libero  ,  vegetabilibus  recentibus  ct  animi  hi¬ 
laritate  utuntur. 

Scorbutus  terestris  raro  magnum  gradum  ad- 
quirit,  si  non  cum  aliis  morbis,  arthritide,  syphili- 
tide  complicatus  est. 

Spem  sanationis  praebent,  imminutio -et  color 
macularum  et  quidem  cx  profundo  in  rubrum  aut 
flavescentem  versus,  transpiratio,  saepe  diarrhoea 
levans  non  debilitans  sub  medicamentis  debite  ad¬ 
hibitis. 

Ouo  longius  vero  morbus  durat 5  quo  diffici¬ 
lius  causae  amoveri  possunt,  quo  pronior  consti¬ 
tutio  aegri  in  hunce  morbum,  eo  infaustior  pro¬ 
gnosis  esttf  statuenda. 

Symptomata,  quae  summum  periculum  desig¬ 
nant  sunt:  Dyspnoea  insignis  ,  diarrhoea  debilitans 
sanguiolenta ,  haemorrhagia,  lypothimia,  hydrops 
et  complicatio  cum  aliis  morbis. 

Scorbutus  non  raro,  et  isi  sanatur,  relinquit 
morbos  secundarios,  dolores  nempe  chronicos  in 
ossibus,  phthisim,  hydropem  et  alios  morbos  ca¬ 
checticos. 

** 

Cancer  aquaticus  ob  causas  difficillime  amo¬ 
vendas,  ob  decursum  rapidum  et  ob  defectum  me¬ 
dicamentorum  congruorum  raro  sanatur  et  post  sa¬ 
nationem  non  raro  insignes  remanent  destructiones 
gangrenosae. 

THERAPIA. 

Haec  duplex  est,  prophilactica  et  therapeutica. 

1.  Cura  prophilactica 'consistit  in  causarum  occa- 

sionalium  amotione,  quae  praecipue  neces¬ 
saria  est  in  navibus.  Ad  quem  scopum  sum¬ 
ma  mundities  observanda,  navisque  con¬ 
struenda  sit  congruis  ventillatoribus  ad  ae¬ 
rem  renovandum. 

Aer  jam  impurus  corrigendus  sit  fumiga¬ 
tionibus  cum  acidis  mineralibus  aut  nitro. 
Animus  nautorum  exhilaretur  ,  suscipia¬ 
tur  debitus  corporis  motus;  cura  munditi¬ 
ei  corporis  et  domiciliorum  nec  non  vesti¬ 
mentorum  sit  generanda* 

Utantur  nautae  aqua  pura  sufficienti  quan¬ 
titate  acidi  carbonici  inpregnata,  et  si  de¬ 
pravatur,  cum  aceto  et  succo  citri,  acido 
sulphurico  et  elixirio  acido  Haileri  corri¬ 
getur. 

Cibi  adhibendi  sint  vegetabiles,  sinapis, 
herba  cochlearia,  raphanus,  armoracea, 
cepa,  rumex  acetosella  et  carnes  varia  ra¬ 
tione  confectae  ut  per  longius  temporis  ser¬ 
vari  possint. 

2.  Therapia  in  sanando  scorbuto  tres  habet  in* 

plendas  indicationes. 

a)  Causam  amovere.  —  Adhunce  scopum  illa 

o  * 


in  usum  trahenda  sunt,  quae  supra  de  cura 
prophilactica  diximus. 

/ 

b)  Morbum  secundum  essentiam  tractare,  nem¬ 
pe  vires  erigere  et  sanguificationem  corrige¬ 
re.  Ad  hunce  finem  primum  locum  occu¬ 
pant,  vegetabilia  acria,  armoracea,  cepa, 
allium,  rumex  acetosella,  cochlearia  aut 
succus  recens  aut  conserva. 

In  languore  systematis  arteriosi  commen¬ 
dantur  aetherea- oleosa  acria,  radix  calami 
aromatici,  cortex  cinamomi. 

In  summo  torpore  et  debilitate  scorbutus 
requirit  remedia  roborantia,  amara  amaro- 
aromatica,  et  quidem,  corticem  aurantiorum, 
radicem  gentianae,  absynthium,  centaurum 

minus,  trifolium  fibrinum.  Summum  vero 

\ 

locum  occupant  sic  dicta  antiseptica:  Succi 
vegetabilium  et  acida  diversatum  vegetabi- 
lia  et  mineralia  uti  sunt:  succus  citri,  au- 
rantii ,  ribium ,  herbarum,  pomorum,  ce- 
rassorum,  prunorum,  et  brassicae  fermenta¬ 
tae,  acidum  aceticum,  acetum  aromaticum, 
acidum  sulphuricum,  elixirium  acidi  Hal- 
leri  et-vit.  Mynsichtii  praeprimis  in  altero 
stadio. 

In  propitate  ad  haemorrhagias  in  usum 
trahenda  sunt:  Salvia,  cortex  Peruvianus, 
quercus,  salicum,  hyppocastani  et  alumen* 

His  adjungitur  victus  digestu  facilis,  succu- 

\  v 

lentus  ex  brassica  fermentata  et  fructibus  hor- 

raeis  acidulis  constans,  propotu  aqua  aut 
cerevisia  amaricans  bene  defaecata,  aut  de¬ 
coctum  malti  cum  acido  quodam  vel  vino 
tenui  acidulo ,  et  malo  multum  provecto  vi¬ 
num  annosum  austriacum,  rhenanum,  buden- 
se  aqua  congrue  dilutum» 

Magni  momenti  porro  sunt  remedia  diver¬ 
sa  externe  adhibita  et  quidem  lotiones  vel  ex 
aqua  mera  frigida  vel  cum  vino,  cremato, 
spiritu  camphorato  vel  infuso  vinoso  herba¬ 
rum  aromaticarum  composita. 

3.  Tertia  tandem  indicatio  in  symptomata  graviora 
et  complicationes  dirigenda  est, 

Maculae  scorbuticae  requirunt  lotiones,  ut 
supra  descriptas. 

Dolores,  rigor,  tumor  artuum  et articolo- 
rum  fomentationes  exposcunt  callidas  ex  hu¬ 
moribus  spirituosis,  e  vegetabilibus  aroma¬ 
ticis  ,  narcoticis,  et  antiscorbuticis  cum  lacie 
et  aqua  calcis*  —  , 

Diarrhoea  clysmata  desideri  mucillaginosa 
adstringentia  cum  opio ;  intumescentiae  oede- 
matosae  decoctum  turionum,  pini,  infusum 
paccarum  Juniperi. 

Lypothiinia  stimulantia  volatilia  etdispnoea 
antispastica  requirit.  Maximam  ittcntionem 
in  se  trahunt  gingivae,  haemorrhagiae  et 
ulcera. 

Gingivae  sanguinem  fundentes  postulant 
colutoria  e  decocto  quercus,  salicis,  chinae, 


tormentillae  et  ex  infuso  salviae  rum  spiritu 
cochleariae,  acidis  mineralibus,  tinctura  myr- 
rhae  et  alumine.  Ulcera  exposcunt  acidum  ci- 
tricum  aut  sulphuricum  cum  meile  rosarum 
remixtum.  In  hacmorrhagiis  ut  jam  antea  par- 
tem  maximam  monitum  est  adhibeantur  ad- 
stringentia,  alumen  cum  aliquot  granis  gummi 
Kino,  serum  lactis  cum  alumine  ct  acidis 
mineralibus. 

Ulceribus  praesentibus  remedia  efficacia 
habentur,  solutio  aluminis  aquosa  vel  in 
decocto  tormentillae  salicis  ,  china  aut  alu¬ 
men  in  pulvere;  solutio  gummi  Kino  in  vino 
rubro;  acidum  citricum  aut  sulphuricum  di¬ 
lutum ;  cataplasmata  ex  dauco  carota,  vapo¬ 
res  acidi  nitrici,  camphora  cum  gummi  ara- 
bici  pulvere,  myrrha  et  infusum  herbarum 
aromaticarum. 

Inter  complicationes  scorbuti ,  haec  cum 
syphilitide  maximi  est  momenti. 

Convalescentia  diaetica  supra  memorata, 
acida  et  tonica  requirit,  etultimo  curam  clau¬ 
dunt  praeparata  ferri. 

HISTORIA  MORBI. 

J.  K.  25  annum  egressus,  miles  gregarius, 
constitutionis  laxae,  temperamenti  melancholici, 
infans  cephalalgia  frequente,  vicenarius  febri  inter¬ 
mittente  quartana  laboravit,  quae  phisconiam  he¬ 
patis  et  lienis  reliquit.  —  D.  28.  Februarii  a.  c.  in 
nosocomium  militare  cum  febre  catarrhali  et  dolo¬ 
ribus  capitis  diris  susceptus,  intra  paucos  dies  sa¬ 
natus;  ast  ex  errore  diaetetico  recrudescit  cepha- 
leae  adsociatur  diarrhoea.  Sub  tractamine  antiphlo- 
gistico  per  quatuordecim  dies  continuato  malum 
recens  consopitur;  novae  esurgunt  digestionis  tur¬ 
bae,  anomalia  in  se-  et  excretionibus  ,*  sensus  op- 
pletionis  in  abdomine,  debilitas  praeprimis  mus¬ 
cularis,  dysphoria  magna.  D.  6.  April.  in  clinicum 
suscipitur  :  Magna  debilitas  et  lassitudo  ;  facies  pal¬ 
lida,  tumidula,  tristis  sapor  ingratus;  sitis  vehe¬ 
mens,  praeprimis  in  acidula,  avidum  desiderium 
vegetabilium  recentium,  gingivae  laxe  spongiosae, 
tumidae,  facile  sanguinem  plorantes  cum  halitu 
foetente;  tussis  rara  cum  dolore  sub  sterno  et  spu¬ 
tis  mucosis.  In  hypochondrio  utroque  et  regione 
inquinali  intumescentia  notabilis  dolorifica  ;  lien 
durus;  quadruplo  volumine  auctus;  sinister  he¬ 
patis  lobus  aeque  durus;  normali  major;  urinae 
ex  fusco  -  rubrae ,  turbidae,  scrotum  lividum  mar¬ 
gine  virescente  cinctum,  cutis  terrea,  cachectica, 
sicca,'  pulsus  modice  frequens,  secus  normalis:  in 
extremitatibus  inferioribus  sensus  ponderis  torpo* 


i 


24 

ris ,  genuum  rigiditas;  nonnumquam  in  femoribus 
et  cruribus  dolores  trahentes,  omnem  motum  in- 
pedientes  ibidem  maculae  numerosissimae  scorbu¬ 
ticae  diversissimae  magnitudinis.  Parsanterior  femo¬ 
rum’  crurumque  tumida,  dolores  trahentes  in  ea, 
posterior  dura.  Inf.  ex  herba  centaur.  min.  sem. 
foeniculi  aa  dr.  duabus;  inf,  rhei  chinens*  dilut.  et 
syrup.  rub.  idaei  p.  potu,  caro  vitulina  assat,  c.  ar¬ 
moracea  rasa  et  brassica  fermentata  p.  victu,  acet, 
vin.  p.  lotionibus.  —  D.  7 —  8.  April.  Increscit  mor¬ 
bus —  ad  vesperas  febricula,  quae —  d.  9.  April  prae- 
primis  invalescit.  —  D.  10.  April.  Gingivae  exulce¬ 
rationi  jam  proximae;  pulsus  normali  frequentior 
ac  debilior;  urinae  ex  fusco,  rubrae;  in  extremita¬ 
tibus  sensus  ponderis;  genuum  rigiditas  et  muscu¬ 
lorum  durities  increscit. —  Vesperi  consueta  febris 
exacerbatio;  exsuperante  aestu  ingrato.  —  D.  ii. 
April.  Eximia  totius  corporis  lassitudo  ac  dedolatio  ; 
facies  terestris,  tristis,  oculi  lanquidi;  flagrans  aci¬ 
dulorum  cupido  ;  gingivae  ulcerosae  sponte  sangui¬ 
nem  fundentes  nigricantem  ,  tussis  nimis  frequens  % 
cum  dolore  punctorio  sub  sterno  et  sputis  forma¬ 
tis;  intumescentia  hypochondriorum  et  regionum 
inquinalium  aperte  imminuitur  subpressione  non 
amplius  dolorifica,  sensus  plenitudinis  in  abdomi¬ 
ne  disparet;  hepar  et  lien  volitmine  minores  mi¬ 
nus  duri;  urinae  largae  coloris  laetioris,  scrotum 
minus  lividum  ,  pulsuum  conditio  eadem  ,  alviduc- 
tiones  molles,  dolores  in  extremitatibus  adhuc  tra¬ 
hentes,  maculae  lividae  minutae  et  rariores  —  De 
nocte  sudores  largi.  D.  12.  April.  Omnia  symp- 

tornata  subjectiva  et  objectiva  formidanda  perstant, 
imo  gingivae  magis  exulceratae,  halitus  oris  ingra- 
tius  foetens;  extremitas  dextra  circa  maleolos  tumet 
et  livescit;  cutis  sudoribus  male  olentibus  cooper¬ 
ta.  Herbae  cent.  min.  substituitur  trifolium  fibr. 
reliqua  eadem*  D.  i3— -i4»  April,  Resolutio  scorbu¬ 
tica  nova  capit  incrementa.  Facies  circa  oculos  et 
tempora  virescit,  articulationes  pedum  tanto  tenen¬ 
tur  rigore,  et  omnis  inhibiatur  motus;  physconia, 
catarrhus  febrisque  decrescunt.  Augetur  herb.  tri- 
fol.  febr.  sem.  foenicul.  dosis  ad.  unc.  dimidiam. 

Sub  crepusculo  magno  ex  medicamentis  obori¬ 
tur  systematis  sanguiferi  concitatio  ;  superve¬ 
nientibus  sudoribus  largis,  multum  levamen  fe¬ 
rentibus.  —  Nox  reficiens.  * —  D.  i6*  April.  Fa¬ 
cies  minus  pallida  et  tumida,  exhilarata,  ocu¬ 
lorum  splendor  fere  normalis,  gingivae  minus  ru¬ 
brae  ,  solidiores:  tussis  rara,  tumor  in  hypochon¬ 
driis  fere  nullus:  sensibilitss  ibidem  exigua,  al¬ 
vus  regularis,  urinae  laete  rubrae ,  in  scroto  ma¬ 
culae  minus  livescunt,  cutis  minus  lurida,  trans- 
pirans  ,  pulsus  fortitudo  normalis,  frequentia  quid- 
piam  excedens,  ponderis  et  torporis  in  extremitati¬ 
bus  decrementum,  genua  mobiliora,  ast  articula¬ 
tionum  pedum  magna  adhuc  rigiditas,  maculae  lives¬ 
centes  et  virescentes  quoque  pallescunt,  nonnullae 
ex  integro  evanidae,  pleraeque  imminutae;  musculi 
mollescunt.  Tantis  ex  medicaminibus  emolumentis 
obtentis,  nulla  mutatio  in  Therapia  admittitur.  — 
D.  18.  April  morbus  pergit  decrescere  ad  meridiem 
ager  errorem  committit  diaeteticum  atque  non  im* 


pune;  statim  enim  mulctatur  nausea,  mox  ccphalea 
pressiva,  ructibus  inamoenis ,  sapore  alienate,  sen¬ 
su  oppressionis  in  abdomine  torminibus  et  alviduc- 
tionibus  fluidis. 

D.  20 — 2/i.  April.  Statu  gastrico  profligato,  ct 
omni  morbo  ad  pristinum  tramitem  reducto,  deam¬ 
bulatio  in  cubili  suadetur  et  favente  coelo  aeger  in 
apricum  defertur. 

D.  25.  April.  Febris  symptomaticae  jam  dudum 
nullum  vestigium;  aperta  physconiae  imminutio, 
et  laudabilis  digestricium  conditio  ,  ast  passio  scor¬ 
butica  non  aequalem  offert  emendationem.  —  Inf. 

amaro  -  aromatico,  extr.  chinae  aquos.  ad  scrupulum,. 

« 

D.  26 — 27.  28.  April.  Acid.  sulphuric*  dr.  semis, 
adjicitur.  Lotionibus  cum  aceto -^pquae  frigidae  li¬ 
brae  duae,  cum  acid.  sulphurici  unc.  semis  substi¬ 
tuuntur,  vini  austriaci,  libra  conceditur,  victus 
augetur. 


D.  3.  Maji.  Vires  eriguntur,  catarrhus  pulmonum, 
pleraque  scorbuti  symptomata  recedunt,  imo  evanes¬ 
cunt;  aeger  hilaris  somno  fruitur  quieto  et  refi¬ 
ciente,  ast  durities  musculorum  et  maculae,  ardua 
articulationum  pedum  mobilitas,  tumor  ipsarum 
pertant.  —  D.  6.  Maji.  Decrescit  tumor  et  durities  in 
extremitatibus  et  in  articulatione  pedum  sensim  mo¬ 
bilitas  restituitur.  Aquae  destill.  Foenicul.  unc.  sex., 
ext.  chinae.  aquos.  gent.  aa  dr.  semis.  —  D  8.  Maji, 
elix,  vitriol.  Mynsichti  scrupulus  medicinae  addi¬ 
tus  fuit.  —  D.  24.  Maji  sub  therapia  postrema  instituta 
emendatio  morbi  celerius  ad  hucusque  progressa 


27 

est  ut  praeter  defectum  roboris  normalis  nil  aliud 
morbosi  observatum  fuerit.  —  Dt.  inf„  ex  cort.  pe- 
ruv.  r.  t.  dr.  duabus  ,  rad.  calam.  aromatic.  dr,  una 
cum  elix.  Mynsichti  et  elaeosaccach.  Foeniculi  dr* 
duabus.  D.  28.  Maji,  omnibus  functionibus  vitalibus 
rite  procedentibus,  duritie  musculorum  in  suris, 
tumore  cijrca  malleolos  evanidis  aeger  in  reconvales- 
centium  divisionem  dimittitur, 

'  i  ’  . 

Scorbntus  non  agnoscit  remedia  specifica. 

II. 

Non  qualitas  sed  quantitas  solum  dat  venena. 

ili. 

Existit  dispositio  scorbutica  cogenita. 

IV. 

Senectus  ipsa  non  est  morbus. 

V.  • 

Morbus  maculosus  haemorrhagicus  Werlhofii 
scorbutus  est. 

VI. 

Indicatio  operationis  chirurgicae  ad  medicinae 
pertinet  forum. 

VII. 

Dolor  non  semper  ibi,  ubi  morbi  sedes. 

,  -  VIIL- 

Sanitas  prius  noscenda,  ut  morbus  cognosci 
possit. 


Vitam  continuo  variare  summae  sanitatis  prae¬ 
sidium. 


X. 

Non  omnes  morbi  sunt  sanandi. 

XI. 


Sedes  morbi  ex  functione  organi  laesa  ut  plu¬ 
rimum  cognoscenda. 

XII. 

Animus  plurimum  habet  influxum  in  morbos 
epidemicos. 

XIII. 


Operationes  chirurgicae  summum  sistunt  artis 
atque  scientiae  medicae  culmen. 

